**Oznámenie pre prijímateľa NFP o uchovaní originálov dokumentácie k verejnému obstarávaniu a obstarávaniu**

Pôdohospodárska platobná agentúra (ďalej len „PPA“) si dovoľuje informovať žiadateľov o uchovávaní originálnej dokumentácie k verejnému obstarávaniu a obstarávaniu uvedenú v Príručke pre žiadateľa nenávratného finančného príspevku z PRV SR 2014 – 2020 a v Príručke pre prijímateľa nenávratného finančného príspevku z PRV SR 2014 – 2020 žiadateľom a prijímateľom nenávratného finančného príspevku. Žiadateľ/prijímateľ má povinnosť originálnu dokumentáciu k verejnému obstarávaniu podľa zákona o verejnom obstarávaní a k obstarávaniu podľa Usmernení PPA u seba archivovať minimálne po dobu udržateľnosti projektu.

Žiadateľ/prijímateľ musí PPA predložiť kompletnú dokumentáciu, vzťahujúcu sa na verejné obstarávanie, ktorá tvorí súčasť povinných príloh, uvedených vo formulári ŽoNFP a zároveň je povinný zabezpečiť u seba uchovanie originálov dokumentácie k verejnému obstarávaniu po dobu udržateľnosti projektu, t.j., na dobu päť/desať rokov od uzavretia zmluvy. V zmysle uvedeného PPA upozorňuje žiadateľov/prijímateľov, aby na PPA predkladali len notársky overené fotokópie dokumentov.